Cuneiform Tablet CCT 4 22a (BM 113391)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-be-lim ú im-dí-lim qí-bi₄-ma um-ma šu-ku-<gap>-<gap>-ma a-ḫu-ú-a be-lu-a a-tù-nu a-na ú-um e-ṭá-ri-im eṭ-ra-ni a-lá-nu-ku-nu ma-nam i-šu a-na-kam DUMU zi-ka-a ú-na-ni a-ṣé-er ki-a-ma <gap> ú-ša-lá-ak-ma ša <gap> i-šé-e-ú da-nu-tám e ta-wu-a lim-da-ma lá i-da-nam aṣ-ba-sú-ma um-ma a-na-ku-ma ú-lá pu-ru-us ú-lá šé-ší-ib pá-ra-sà-am ù šé-šu-ba-am lá i-mu-a um-ma a-na-ku-ma ša wa-ni-ú-tim ú KÙ.BABBAR 1 ma-na 2 ma-na lá tù-aš-ta-ag-mì-ra-ni i-zi-iz i-na GÍR ša a-šur ta-am-a-am i-na a-mu-tim lá a-wu-a-ku-ni ta-ma-a-am lá i-mu-a ú-na-ni a-ba-ú-a be-lu-a a-tù-nu i-zi-za-a-ma ṭup-pá-am ša kà-ri-im li-qé-a áb-kà-nim <gap> ri <big_gap> <gap> er <gap> <big_gap> TÚG ub-lá+lá-<gap> <big_gap> <gap>-lá-tí-a li-zi-iz <big_gap> lá ú-na-a-ni